钦定古今图书集成/方舆汇编/职方典/第1319卷 > 陵墓附
## 钦定古今图书集成/方舆汇编/职方典/第1319卷 > 陵墓附

本府。〈曲江县附郭。〉

陈司空侯安都墓　，在府东北五里。

隋宿国公《麦铁杖》墓　在《韶石》之北。

唐丞相张文献公墓　在城西二十里武临源。宋郡守谭粹公外家十代孙，岁躬致祭。宣和中，郡守陈逸时行奠礼，植松数千株。绍兴中，舍人朱翌白、太守苏泳，以公墓在法应祀，岁以为常。明正德间，布政吴廷举重建享堂，编夫看守。公祖墓在河西黄田岭，去城半里，有唐徐浩撰《公神道碑》。

南汉主刘𬬮墓　旧《志》云在狮子冈，即今白虎寺越王山是也，但无形迹可考。

宋尚书余襄公墓　在城西四十里成家山。明嘉靖丁酉，巡按陈大用、参政詹翰奉诏重建享堂，编夫看守。有宋欧阳修撰《公神道碑》。

乐昌县

隋刺史邓忠襄公墓　在邑东。长迳即公故居。四世孙牢州刺史邓僖墓亦在长迳。会稽劳说撰《志》。

宋谭忠愍公墓　在拐殿坪。

明布政使白思谦墓　在县北周山。大学士金幼孜撰《志》。

少卿邓忠毅公墓　在飞凤岐，宅在东乡。大学士丘濬撰志。

张植宅墓　宋知乐昌县事，家于乐昌。宅南湾，墓在思郎桥。文献裔。

邓纯宅墓　宋兄弟甲科宅城东花萼里。纯墓在苍迳月形。绍𬙂墓在杨溪大明寺侧。

张思智宅墓　元知乐昌事，本县人，宅南湾，墓在白云洞。文献裔。

张闻韶宅墓　元谥“大元帅” ，宅南湾墓在马鞍山。文献裔。

乳源县

宋翰林学士胡宾王墓　在大塘球冈。

殿中丞邓戡墓　在县云门乡。

翰林学士胡梦贞墓　在“九仙火烧堆。”

元义士邓可贤墓　在本县井头天德寨下。知县刘信墓　在县大甸，距城东一里，士民葬之。其母董氏墓在信之上。旧有“贤孝祠” ，今废。《英德县》。

卢家墓　，在县西二十里相公堆。其山高峻，前有兜鍪鞋山，奇秀。旧传虞夫人坟在上，坟前有竹，风吹扫地，人谓之“扫坟竹。”

冯家墓　在县西五里。世传冯氏祖坟在此，俗呼为“相公堆。” 有乡人盗葬，为雷所击，今人不敢犯。

元别驾黄䌹墓　在望夫冈七星墩。

“李副使时秀” 坟　，在大庆山左蟠龙冈。

刘知府震坟　，在龙山右。

李封君主事文秀坟　，在古道迳下大塘前。“黄同知秀裳坟　　　” ，“吴侍御其贵坟。”

《刘赠知府元桂》，“坟　在《鲤鱼塘》天子荫。”

赖封君，文林郎，尧恩坟　，在鹤觜。

乡贤学博邓赠君维城坟　在黄塘大镇“赖赠少卿黄耀坟　　” 、“赠孺人谢氏坟。”

赠恭人黄氏坟　在陂岩头。

赠孺人李氏坟　在架涧阆。。